
Θέμα: «Πρόσκληση εκδήλωσης ενδιαφέροντος για πραγματοποίηση μετακίνησης μαθητών στην Αθήνα»

Ο  Διευθυντής του  Δημοτικού Σχολείου Νεοχωρίου ζητά εκδήλωση ενδιαφέροντος από τα τουριστικά γραφεία για τη διοργάνωση της μετακίνησης είκοσι τριών (23) μαθητών και τριών (3) εκπαιδευτικών   στην   Αθήνα (Βουλή των Ελλήνων). 
· Η μετακίνηση είναι 2ήμερη και προγραμματισμένη για τις 07-05-2026 έως 08-05-2026.
· Το πρόγραμμα της μετακίνησης θα περιλαμβάνει: αναχώρηση στις 07-05-2026, ημέρα Πέμπτη και ώρα 07:00 από το Δημ. Σχολείο Νεοχωρίου και επιστροφή στο Δημοτικό Σχολείο Νεοχωρίου στις 08-02-2026, ημέρα Παρασκευή και ώρα περίπου 22:00. Στο πρόγραμμα συμπεριλαμβάνονται οι μετακινήσεις στη Βουλή, ξενοδοχείο, Μουσείο Ακρόπολης και  Πλανητάριο (Ευγενίδειο Ίδρυμα).

Η προσφορά θα πρέπει να περιέχει και να εξασφαλίζει τα παρακάτω:

·   Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη  προαιρετική ασφάλιση για περίπτωση ατυχήματος ή ασθένειας  μαθητού ή συνοδού  εκπ/κού. 
·    Διασφάλιση ότι το μέσο με το οποίο θα πραγματοποιηθεί η μετακίνηση πληροί τις απαιτούμενες από το νόμο προδιαγραφές. 
·    Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το σχολείο θα πρέπει να είναι τουλάχιστον 2πλάσιο του συμφωνηθέντος ποσού). 
·    Σε περίπτωση που δεν θα πραγματοποιηθεί η μετακίνηση στις προβλεπόμενες ημερομηνίες λόγω ανωτέρας βίας, δεν θα έχει καμία επιβάρυνση το σχολείο.
·    Διανυκτέρευση σε κεντρικό ξενοδοχείο της Αθήνας (κατηγορία Α ή Β ή ακόμη και ένα ποιοτικό Γ’) σε τρίκλινα, κυρίως, δωμάτια με πρωινό (αναλυτική προσφορά:  όνομα και κατηγορία ξενοδοχείου – κόστος δωματίων). Επιθυμητή η πρόταση και για το δείπνο.
·   Για τις παραπάνω υπηρεσίες ζητείται η τελική συνολική τιμή (με ΦΠΑ) της μετακίνησης και διαμονής.
·    Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.
Με την προσφορά, θα κατατεθεί από το ταξιδιωτικό γραφείο απαραιτήτως και υπεύθυνη δήλωση, ότι  διαθέτει το ειδικό σήμα λειτουργίας, το οποίο πρέπει να βρίσκεται  σε  ισχύ.  Οι προσφορές θα πρέπει να κατατεθούν μέχρι και την Παρασκευή 06/03/2026 και ώρα 13:30 στο γραφείο της Δ/νσης του Δημοτικού Σχολείου Νεοχωρίου ‘Άρτας. 
Σημείωση:
Οι προσφορές θα εξεταστούν, όπως προβλέπει ο νόμος, την ίδια μέρα, ενώπιον επιτροπής εκπαιδευτικών και εκπροσώπου του Συλλόγου Γονέων και Κηδεμόνων. Τα κριτήρια αξιολόγησης των προσφορών θα είναι κυρίως ποιοτικά.

